Ami gavaman blong Fiji ibin tokaut olsem olgeta politkel pati imas soim olsem oli gat 5000 memba insait long 28 de na sapos nogat bai oli nonap registarim ol.
Lida blong Fiji Labour Pati ,Mahendra Chaudhry,ibin tok long bifo ikam inap nau ol politikel pati long Fiji ino save igat kain bikpela namba blong ol memba,na pati blong em bai painim hat long kisim kain namba olsem insait long 28 de, em taim oli bin makim long en.
"Emi wanpela tingting long rausim strongpela Opposition pastaim long 2014 ileksen,Mr Chaudhry itok.
"We are moving towards perhaps a one-party state."
Dispela ol loa itok tu olsem olgeta politikel pati imas igat neim long tok English, na bai oli nonap larim ol politkel pati i kisim ol donations oa moni halivim ikam long ol gavaman blong narapela kantri,ol kampani,ol inter-gavaman na ol NGOS.
Mr Chaudhry itok ol liklik pati bai ino gat jans long win.
Na Fiji Interim gavaman ino bin laiktoktok long dispela nupela rul.
Maus-meri blong gavaman ibin tokim Radio Australia ol koros blong Mr Chaudhry olsem Fiji bai kamap olsem kantri igat wanpela politikel pati tasol ino stret na
pipol inoken harim em.
Maus-meri igo hed na askim hau Fiji bai kamap kantri igat wanpela politel pati tasol taim oli no registerim ol politikel pati yet.
Audio: Mahendra Chaudhry speaks to Pacific Beat (ABC News)
Na Foran Minista blong Australia, Bob Carr,ibin tok dispela nupela ol rul ino luk gut na Australia igat bikpela wari long ol.
Mr Carr itok putim tambu long wanem ol politikel ken wok ino stret, long wanem strongpela politkel pati i bikpela hap blong demokrasi.
Mr Carr itok emi bin holim toktok wantaim Foran Minista blong Fiji, Ratu Inken Kubuabola las wik na tupela ibin toktok long Fiji igo bek long demokrasi.
Emi tok klia long em olsem tambu em Australia i putim long Fiji bai istap yet inap Fiji i stretim olgeta rot blong em long igo bek long demokrassi.
Na Foran Afeas maus meri blong Australia Opposisen, Julie Bishop, ibin tokim ABC, dispela tingting blong registerim ol politikel pati i bikpela wari.
Video: Outrage at new Fiji political regulations (ABC News)
tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn eng_Latn